fr fr hu hu hu hu hu fr hu hu hu hu hu de hu fr hu fr hu hu hu hu de hu hu hu hu de hu hu hu hu fr hu hu en hu hu hu en hu hu es en hu hu hu hu hu hu hu hu hu hu hu hu hu hu hu hu hu hu hu hu hu fr fr fr hu hu hu hu hu hu hu fr ru zh de en fr de sk hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en ru bn ca mzn hbs_lat cy da de el eo es et eu fa fi fr lt de he id es is it ja ka ko it ml mr nl nb fr pl pt ro ru en sv ta th tr fy uz vi da zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 28.
Ugrás a navigációhoz Ugrás a kereséshez
1991. május 15. – 1992. április 2.
1988. május 10. – 1990. október 2.
iparfejlesztésért és külkereskedelemért felelős miniszter
1984. július 19. – 1986. március 20.
1981. május 22. – 1983. március 22.
1934. január 27. (88 éves)
Francia Köztársaság Nemzeti Érdemrendjének nagykeresztje
a francia Becsületrend tisztje (2013. július 12.)
A Wikimédia Commons tartalmaz Édith Cresson témájú médiaállományokat.
Édith Cresson (születési neve: Édith Campion) (Boulogne-Billancourt, 1934. január 27. –) francia közgazdász, politikus, az Ötödik Francia Köztársaság 12. miniszterelnöke.
Párizsban, a Felsőfokú Kereskedelmi Leányiskolában (HECJF) szerzett diplomát, később népességtudományból doktorált. 1964-ben csatlakozott a François Mitterrand által alapított, a republikánus és szocialista baloldalt összefogó párthoz, a CIR-hez (Convention des institutions républicaines). 1965-ben részt vett Mitterrand első elnökválasztási kampányában. 1971-ben belépett a Szocialista Pártba, 1975-től a párt központi bizottságában működött 1981-ig. 1979 és 1984 között európai parlamenti képviselő.
Mitterrand első elnöki periódusa idején a mezőgazdasági tárca élén állt 1981 és 1983 között Pierre Mauroy második kormányában. 1983–1984-ben külkereskedelmi és idegenforgalmi miniszter Mauroy harmadik kormányában. 1984 és 1986 között az ipar újjászervezéséért és a külkereskedelemért felelős miniszter Laurent Fabius kormányában. Amikor Mitterrand elnököt újra megválasztották 1988-ban, Cresson került az európai ügyek élére. 1990-ben lemondott posztjáról, és néhány hónapig egy ipari konszernnél dolgozott.
1991. május 15-én Mitterrand miniszterelnökké nevezte ki, így Cresson lett Franciaország történetében az első női kormányfő. Dinamikus és hatékonyságra törekvő munkamódszerét a magánszférából kölcsönözte. Igyekezett szakítani az előző kormányok gyakorlatával. Szakértők csoportjára támaszkodott a hagyományos adminisztrációs hálózattal szemben. A prefektusokkal közvetlen kapcsolatban állt, rendszeresen meghívta őket munkaebédre a Matignonba. Kormányzása idején olyan új arcok jelentek meg a politikai életben, mint Martine Aubry és Dominique Strauss-Kahn.
A Cresson-kormány az öbölháború utáni nehéz gazdasági helyzetben csökkenteni akarta a társadalmi egyenlőtlenségeket, a kirekesztettséget, a munkanélküliséget, és erősíteni a társadalmi összefogást. Összhangot igyekezett teremteni a gazdasági tevékenység és az ökológia, az ipari termelés és a környezetvédelem között. Törvény született az illegális munkavállalás és bevándorlás visszaszorítására, valamint a radioaktív hulladékok kezelésére. 1992 áprilisában a szocialisták veszítettek a kantonális és regionális választásokon, a munkanélküliséget nem sikerült visszaszorítani, ezért Mitterrand elnök lemondásra szólította fel.
Cresson 1995-ben az Európai Bizottság oktatásügyi és kutatási biztosa lett. 1999-ben nepotizmussal vádolták, ezért lemondott.[1] 1997-től 2008-ig polgármester-helyettes volt Châtellerault-ban, Vienne megyében.
Francia Köztársaság Nemzeti Érdemrendje
Avec le soleil, 1976
L'Europe à votre porte : manuel pratique sur les actions de la CEE intéressant les opérateurs économiques, (társszerző: Henri Malosse), 1989
Innover ou subir, 1998
Histoires françaises, (önéletrajz) 2006
↑ A Santer-féle bizottság bukása (magyar nyelven). BruxInfo, 2003. július 14.. [2015. június 23-i dátummal az eredetiből archiválva]. (Hozzáférés: 2015. június 22.)
Édith Cresson (francia nyelven). Gouvernement.fr. (Hozzáférés: 2015. június 22.)
ISNI: 0000 0001 1021 4537
A lap eredeti címe: „https://hu.wikipedia.org/w/index.php?title=Édith_Cresson&oldid=25131486”
Európai parlamenti képviselők 1979–1984
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 28., 14:25
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.